Somalië-ontploffing: Denel-werkers se name bekend | Maroela Media
Alan Simpson (links) en Morné Lotter. Foto's: Facebook
Volgens Vuyelwa Qinga, woordvoerder van Denel, 'n maatskappy wat verdedigingstoerusting vervaardig, is die oorledenes Morné Lotter (41) van Oudtshoorn en Alan Simpson (53) van Port Elizabeth.
Qinga het gesê die oorledenes se naasbestaandes is in kennis gestel. Die res van die Suid-Afrikaners wat tans in Somalië is, is reeds na 'n veilige gebied geneem.
Maroela Media het Woensdag berig die twee Suid-Afrikaners was deel van die slagoffers ná 'n bomaanval op die Verenigde Nasies se hoofkantoor in Mogadishu, hoofstad van Somalië. Na wat verneem word, is sewe van die oorledenes, Islamitiese aanvallers wat bande het met Al-Qaeda het. EWN het Donderdag berig 22 mense het glo in die aanval omgekom.
Die VN het die aanval streng veroordeel en onderneem dat die organisasie nie sy werk in die onstabiele land gaan beëindig nie.
Al Shabaab, wat aan Al-Qaeda verbind word, het aanspreeklikheid vir die selfmoordbom aanvaar. "Die VN, 'n handelaar van dood en 'n sataniese mag van die bose, het 'n lang, roemlose geskiedenis dat hulle net armoede, afhanklikheid en ongeloof versprei," het al Shabaab op sy Twitter-rekening, @HSMPRESS1, gesê.
Aanvraag groot na "wedergebore"-poppe
Ons innige simpatie met die familie van hierdie twee manne wat daar was slegs om hulle pligte uit te voer. Mag die Here julle troos en vesterk en vrede gee.
Ons mee gevoel vir die Families en vriende van die oorledenisse . Mag God julle om vou in sy liefde en genade
George Norwie · 6 jaar gelede
Alan, Morné, ek het julle nie geken nie, maar julle was lede van die Denel familie. Dankie vir julle bydrae en rus in vrede. Ons gaan julle mis.